
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti, 7 septembrie 2010               

Pl-x  374/2010                     


AVIZ

asupra propunerii legislative  pentru modificarea art.7 alin.(1) lit.c) şi d) din Legea nr.128/1997 privind Statutul personalului didactic
În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru modificarea art.7 alin.(1) lit.c) şi d) din Legea nr.128/1997 privind Statutul personalului didactic, trimisă cu adresa Pl-x 374 din 28 iunie 2010 şi înregistrată cu nr. 31/625 din 30 iunie 2010.
Conform dispoziţiilor art.75 alin.(1) din Constituţia României, republicată şi ale art. 92 alin. (8) pct.1 din Regulamentul Camerei Deputaţilor, republicat, Camera Deputaţilor este prima Cameră sesizată. 

Propunerea legislativă are ca obiect de reglementare modificarea art.7 alin.(1) lit.c) şi d) din Legea nr.128/1997 privind Statutul personalului didactic, cu modificările şi completările ulterioare. Soluţiile legislative urmărind asigurarea unui tratament echitabil, din punct de vedere al încadrării şi salarizării, între toţi învăţătorii şi educatorii, licenţiaţi sau nu, angajaţi în prezent, şi viitoarele cadre didactice din învăţământul primar şi preşcolar, pregătite în noile facultăţi de profil.
Potrivit prevederilor art.61 din Regulamentul Camerei Deputaţilor, republicat, comisia a dezbătut iniţiativa legislativă  în şedinţa din 7 septembrie 2010.
Membrii Comisiei au examinat propunerea legislativă supusă avizării, expunerea de motive şi avizul favorabil al Consiliului Legislativ, nr.228 din 12.03.2010. 
În urma dezbaterilor, Comisia juridică, de disciplină şi imunităţi a hotărât, cu unanimitate  de voturi, avizarea favorabilă a acestei iniţiative legislative.

În raport de obiectul şi conţinutul reglementării,  propunerea legislativă  face parte din categoria legilor organice.
                         PREŞEDINTE,                            SECRETAR,

                          Daniel BUDA                     Gabriel ANDRONACHE

Expert, Roxana Zegrean

